การทางพิเศษแห่งประเทศไทย ยกเว้นค่าผ่านทางพิเศษ 3 สายทาง 13 ตุลาคมนี้
การทางพิเศษแห่งประเทศไทย หรือ กทพ. แจ้งว่า ในวันศุกร์ที่ 13 ตุลาคม 2565 วันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร กทพ.ได้ยกเว้นการเก็บค่าผ่านทางพิเศษ รวม 3 สายทาง ประกอบด้วย ทางพิเศษเฉลิมมหานคร หรือทางด่วนขั้นที่ 1 จำนวน 19 ด่าน ทางพิเศษศรีรัช หรือทางด่วนขั้นที่ 2 จำนวน 31 ด่าน และทางพิเศษอุดรรัถยา เส้นทางบางปะอิน-ปากเกร็ดมจำนวน 10 ด่าน ตั้งแต่เวลา 00.01 น. ถึงเวลา 24.00 น. ของวันที่ 13 ตุลาคม 2565 ซึ่งเป็นวันหยุดราชการประจำปี ตามประกาศสำนักนายกรัฐมนตรี และเป็นไปตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน-ปากเกร็ด (ทางพิเศษอุดรรัถยา) ฉบับแก้ไขใหม่ เพื่อเป็นการอำนวยความสะดวกในการเดินทางของประชาชนในวันหยุดสำหรับผู้ใช้ทางพิเศษสามารถดาวน์โหลด Application “EXAT Portal” เพื่อเข้าไปอัปเดตเป็น บัตร Easy Pass Plus + เพื่อเข้าไปใช้งานระบบ M - Flow โดยไม่ต้องลงทะเบียนใหม่ รวมถึงยังสามารถตรวจสอบยอดเงินคงเหลือในบัตร Easy Pass อีกทั้งยังสามารถ ขอความช่วยเหลือฉุกเฉิน (SOS) ผ่านทางแอปพลิเคชันดังกล่าว ได้อีกช่องทางหนึ่ง